CELEX: 62007CA0502
Language: et
Date: 2009-01-15 00:00:00
Title: Kohtuasi C-502/07: Euroopa Kohtu (teine koda) 15. jaanuari 2009 . aasta otsus (Naczelny Sąd Administracyjny (Poola Vabariik) eelotsusetaotlus) — K-1 sp. Zoo versus Dyrektor Izby Skarbowej w Bydgoszczy (Käibemaks — Rikkumised maksukohustuslase deklaratsioonis — Täiendav maks)

7.3.2009   
            
            
               ET
            
            
               Euroopa Liidu Teataja
            
            
               C 55/4
            
         Euroopa Kohtu (teine koda) 15. jaanuari 2009. aasta otsus (Naczelny Sąd Administracyjny (Poola Vabariik) eelotsusetaotlus) — K-1 sp. Zoo versus Dyrektor Izby Skarbowej w Bydgoszczy
   (Kohtuasi C-502/07) (1)
   
   (Käibemaks - Rikkumised maksukohustuslase deklaratsioonis - Täiendav maks)
   (2009/C 55/05)
   Kohtumenetluse keel: poola
   Eelotsusetaotluse esitanud kohus
   Naczelny Sąd Administracyjny
   Põhikohtuasja pooled
   
      Hageja: K-1 sp. zoo
   
      Kostja: Dyrektor Izby Skarbowej w Bydgoszczy
   Kohtuasja ese
   Eelotsusetaotlus — Naczelny Sąd Administracyjny (Poola) — Nõukogu 11. aprilli 1967. aasta esimese direktiivi 67/227/EMÜ kumuleeruvaid käibemakse käsitlevate liikmesriikide õigusnormide ühtlustamise kohta (EÜT L 71, lk 1301; ELT eriväljaanne 09/01, lk 3) artikli 2 esimese ja teise lõigu ning nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 2, artikli 10 esimese lõigu punkti a, artikli 10 teise lõigu, artikli 27 esimese lõigu ja artikli 33 tõlgendamine — Siseriiklikud õigusnormid, millega käibemaksu deklareerimisel toime pandud rikkumise tuvastamise korral nähakse ette täiendav maks
   Resolutiivosa
   
               1.
            
            
               Nõukogu 11. aprilli 1967. aasta esimese direktiivi 67/227/EMÜ kumuleeruvaid käibemakse käsitlevate liikmesriikide õigusnormide ühtlustamise kohta artikli 2 esimeses ja teises lõigus ning nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, muudetud nõukogu 26. aprilli 2004. aasta direktiiviga 2004/66/EÜ, artiklis 2 ja artikli 10 lõike 1 punktis a ja lõikes 2 määratletud ühise käibemaksusüsteemiga ei ole vastuolus see, kui liikmesriik näeb oma õigusaktis ette käibemaksukohustuslase suhtes kohaldatava sellise halduskaristuse nagu 11. märtsi 2004. aasta kaupade ja teenuste maksu seaduse (ustawa o podatku od towarów i usług) artikli 109 lõigetes 5 ja 6 sätestatud „täiendav maks”.
            
         
               2.
            
            
               11. märtsi 2004. aasta kaupade ja teenuste maksu seaduse artikli 109 lõigete 5 ja 6 sätted ei ole „erimeetmed erandite tegemiseks” eesmärgiga ära hoida teatavat liiki maksust kõrvalehoidumist või maksustamise vältimist muudetud kuuenda käibemaksudirektiivi 77/388 artikli 27 lõike 1 tähenduses.
            
         
               3.
            
            
               Muudetud kuuenda käibemaksudirektiivi 77/388 artikkel 33 ei takista 11. märtsi 2004. aasta kaupade ja teenuste maksu seaduse artikli 109 lõigete 5 ja 6 sätete kehtivuse säilitamist.
            
         
      (1)  ELT C 22, 26.1.2008.